kardosdrur/scandi-wiki huggingface dataset:
Sidney Rigdon

Sidney Rigdon (19. februar 1793 – 14. juli 1876) var den anden mest betydningsfulde og indflydelsesrige mormon i Joseph Smiths levetid efter Joseph Smith. 

Inden Rigdon konverterede til mormonismen, var han baptistpræst. Flere medlemmer af Rigdons menighed sluttede sig til mormonismen bl.a. Parley P. Pratt, Isaac Morley og Edward Partridge. 

Rigdon var Joseph Smiths Kristi Kirkes officielle talsmand til hans død og kirkens opsplittelse. Rigdon var sekretær for Smith og hjalp med at fuldende Joseph Smiths oversættelse af Bibelen. 

Rigdon var førsterådgiver i det første præsidentskab, den næsthøjeste stilling i Kristi Kirke. Han var i modsætning til mange mormoner en stærk modstander af flerkoneri. Det ses som en af hovedårsagerne til, at han ikke blev profet efter Joseph Smiths død. 

Der var dog en mindre gruppe mormoner, som så ham som den rette efterfølger. Den største kirke, som anerkender Sidney Rigdon som den anden profet efter Joseph Smith, er Jesu Kristi Kirke (Bickertonitter). 

Brigham Young ekskommunikerede Sidney Rigdon fra sin mormonkirke, mens Sidney Rigdon ekskommunikerede Brigham Young og alle dem, der fulgte ham fra sin mormonkirke. 

Rigdon lægger også navn til en teori om Mormons Bogs oprindelse kaldet Spalding-Rigdon teorien, som går ud på, at Rigdon skulle have stjålet Solomon Spaldings manuskript og udgivet det sammen med Joseph Smith under navnet Mormons Bog. 

Adskillige af åbenbaringerne i Lære og Pagter blev modtaget af både Rigdon og Smith. Rigdon omtales også flere gange i bogen.

Referencer 

Personer fra Pennsylvania
Religiøse ledere fra USA
Mormoner
Dressing for the Carnival

Dressing for the Carnival (Dansk: Klædt på til karneval) er malet i 1877 af den amerikanske maler, grafiker og illustrator Winslow Homer.

Homer undgik fuldstændig det stereotype billede, som mange kunstnere på den tid gav af afroamerikanerne. I 1870'erne og 1880'erne – under genopbygningen efter den amerikanske borgerkrig – blev der produceret utallige karnevalsbilleder, hvor afroamerikanere på en nedladende måde bliver fremstillet som tankeløse og muntre.
Homers Dressing for the Carnival er i modsætning til dem en dybt nuanceret og tragisk scene fra forberedelserne til fest. En gruppe mennesker forbereder sig til den afrikansk-amerikanske festival, der er kendt i sydstaterne som Jonkonnu og i nordstaterne som Pinkster. Det omfattede påklædning af en Harlekin-lignende figur, og det skildrer Homer på billedet: en mand pyntet i laset tøj i gult, rødt og blåt og med en frihedshue på hovedet. To kvinder syr stofstykkerne på. Den ene, til højre, strækker armen og trækker den lange tråd igennem stoffet med en gestus af overbevisende og dyster alvor. Ved siden af hende stirrer nogle børn med undren på ceremonien. Den ene af dem holder et lille amerikansk flag – en kombination af 4. juli- og Jonkonnu-ritualer. Homer lader os fornemme, hvor langt håbet om frigørelse stadig er fra realiteterne i syden.

Henvisninger

Malerier fra 1877
Malerier af Winslow Homer
Jack Simpson

Jack Simpson (født 15. juli 1858 i Earlsferry, Skotland, død 30. november 1895) var en skotsk golfspiller, som bl.a. vandt The Open Championship 1884 i Prestwick med en samlet score på 160 slag for 36 huller på trods af en 9'er på andet hul. Han opnåede ikke andre fremtrædende placeringer i The Open Championship og fokuserede i stedet på fremstilling af golfkøller.

Kilder 
 British Open Champions (1991) by Michael Hobbs, Chapmans Publishers 

Golfspillere fra Skotland
The Ironworkers' Noontime

The Ironworkers’ Noontime (Dansk: Støberiarbejdernes middagspause) er malet i 1880 af den amerikanske maler Thomas Pollock Anshutz (1851-1912).

Det er Anshutz’s mest kendte værk og forestiller en gruppe arbejdere, der holder pause i jernstøberiets gård. Den amerikanske kunsthistoriker Randall C. Griffen bemærkede følgende om maleriet: "Et af de første amerikanske malerier, der afbilder fabriksarbejdets trøstesløshed. Det fremstår som en klar anklage mod industrialiseringen. Dens brutale oprigtighed forskrækkede kritikerne, der så det som konfronterende - et isnende industrielt øjebliksbillede, som ikke var det mindste malerisk eller sublimt."

Henvisninger

Kilder 
 Griffin, Randall C. (2004). Homer, Eakins, & Anshutz: The Search for American Identity in the Gilded Age. University Park: Pennsylvania State University Press. 

Malerier fra 1880
Malerier af Thomas Pollock Anshutz
Henning Schroll (1838-1915)

Henning Georg Nicolaj Schroll (7. marts 1838 på Lykkenssæde – 21. oktober 1915 på Bækkelund) var en dansk høravler og arvefæster (proprietær), bror til Carl Adolf og G.F. Schroll.

Landbruger og militær 
Faderen, Gustav Schroll, en søn af Henning Schroll, fortsatte her hørinstituttets virksomhed til sin død 1863; moderen hed Johanne Amalie Frederikke født Bonde. I fem år lærte Schroll praktisk landbrug, dels under faderens vejledning, dels på slesvigske gårde, var derefter fuldmægtig på Brahetrolleborg godskontor, indtrådte 1860 som aspirant på Officersskolen på Kronborg og udnævntes 1861 til sekondløjtnant. I de følgende år var han atter ved landbruget, deltog i felttoget 1864 og overtog senere Lykkenssæde, først som forpagter, senere (1868) som arvefæsteejer. 1904 overdrog han den til sønnen Viggo Edvard Emil Schroll. 1887 fik han afskedspatent som kaptajn, og 1892 blev han Ridder af Dannebrog.

Ved valget i 1892 stillede Schroll op til Folketinget i Faaborgkredsen for Højre, men tabte til Kristen Jensen-Højby, som havde haft kredsens mandat siden 1890.

Skribent 
Både som praktisk landmand, som foredragsholder og forfatter nød Schroll berettiget anseelse. Han har særlig studeret landbrugets regnskabsvæsen og har bl.a. skrevet Anvisning til Førelsen af et mindre, fuldstændigt Avisregnskab, udgivet af Svendborg Amts landøkonomiske Selskab (1887), og Om Landbrugsregnskab, dets Form, Nytte og Betydning (1894), der er udkommet som 7. bind af Landhusholdningsselskabets Landboskrifter. Han har skrevet et par pjecer om landbrugets arbejderforhold, således i 1893 I hvor høj Grad kan Landbruget vedvarende bære en Stigning af Arbejdslønnen?, og han har behandlet en stor mængde landøkonomiske emner i pressen, særlig i Ugeskrift for Landmænd. 1867-93 var han medlem af Svendborg Amts landøkonomiske Forenings bestyrelse, nogle år formand for Faaborg Andelsslagteri og for det stedlige sogneråd.

6. maj 1865 ægtede han i Odense Johanne "Hanne" Jacobine Eriksine (Peja) Pingel (7. september 1837 i Odense – 3. juni 1913 på Bækkelund), datter af urmager Erik Skeel Pingel (1795-1875, gift 1. gang 1827 med Johanne Claudine Christiane Kühl, 1798-1828) og Cathrine Margrete Felsing (1808-1856).

Han er begravet på Hillerslev Kirkegård.

Kilder 
  Biografi af Hans Hertel

Personer i Kraks Blå Bog (afdøde)
Personer i Dansk Biografisk Leksikon
Personer fra Fyn
Henning 02
Proprietærer fra Danmark
Danskere i 1800-tallet
Danskere i 1900-tallet
Riddere af Dannebrog
Kommunalpolitikere fra Danmark
Faglitterære forfattere fra Danmark
Officerer fra Danmark
Personer i den 2. Slesvigske Krig fra Danmark
Folketingskandidater fra Højre (1881-1915)
Artikler fra 1. udgave af Dansk biografisk leksikon
Dansksprogede forfattere fra Danmark
Carnation, Lily, Lily, Rose

Carnation, Lily, Lily, Rose (Dansk: Nellike, lilje, lilje, rose) er malet i 1885 1886 af den amerikanske maler John Singer Sargent (1856-1925).

Sargent påbegyndte maleriet i en have i landsbyen Broadway i Cotswold, England, hvor han tilbragte sommeren 1885. Sargent ønskede at indfange og nøjagtigt gengive skumringens lys, så han malede billedet i det fri, på impressionistisk vis. Hver dag over en længere periode malede han på billedet i de minutter, hvor lyset var perfekt. Den følgende sommer genoptog han arbejdet med maleriet og fuldførte det i oktober 1986. De to piger er Dolly og Polly, døtre af illustratoren Frederick Barnard, der var en af Sargents venner. Titlen er taget fra omkvædet fra en dengang populær sang "The Wreath" af Joseph Mazzinghi.

Kilder 

Malerier fra 1886
Malerier af John Singer Sargent
Barnets bad

Barnets bad () er et maleri fra 1893 af den amerikanske kunstmaler og grafiker Mary Cassatt.

Beskrivelse 
Cassatt hentede ofte sine motiver fra kvinders sociale og private liv og afbildede især scenerier, der skildrer de tætte bånd mellem mødre og deres børn, og maleriet er således et blandt mange værker, som hun malede med temaet mor og barn. Cassatt havde fra omkring 1890 en lidenskab for japansk kunst, særligt stilen ukiyo-e og en af mestrene inden for stilen, Utamaro. Denne interesse kom tydeligt til udtryk i Cassatts værker fra 1890'erne, og den japanske inspiration ses i dette værk i f.eks. de mange mønstre (striberne i kjolen, tapetet, gulvtæppet, den malede kommode), vandkandens orientalske udseende og også i figurernes træk, især barnets. Også i valget af motivet med mor og barn i en intim situation har Cassatt givet vis været inspireret af Utamaro, der var kendt for sine billeder af kvinder i deres daglige sysler. 

Billedet illustrerer endvidere et andet karakteristisk træk ved Cassatts værker, nemlig den stejle vinkel i perspektivet, så tilskueren ser ovenfra og ned på motivet.

Historie 
Efter færdiggørelsen af Barnet bades blev det 25. november 1893 solgt til den franske kunsthandler Paul Durand-Ruel og udstillet på hans galleri i Paris, hvor Cassatt boede på det tidspunkt. Fra galleriet blev det solgt til den amerikanske kunstsamler Harry Whittemore 17. januar 1894. Whittemore solgte maleriet til Durand-Ruels New York-galleri 4. februar 1899, og herfra købte Art Institute of Chicago det i 1910.

Det er siden blevet et af de mest populære værker på museet.

Kilder 

Malerier fra 1893
Malerier af Mary Cassatt
Junior-VM i håndbold 2001 (mænd)

Juniorverdensmesterskabet i håndbold for mænd 2001 var det 13. junior-VM i håndbold for mænd, og turneringen med deltagelse af 20 hold afvikledes i Schweiz i perioden 20. august – 2. september 2001.

Turneringen blev vundet af Rusland, som i finalen besejrede Spanien med 31-27. Bronzemedaljerne gik til Sverige, som i bronzekampen vandt 37-26 over Ungarn.

Resultater 

De 20 deltagende hold var inddelt i fire grupper med fem hold i hver, og i hver gruppe spillede holdene en enkeltturnering alle-mod-alle. De fire gruppevindere, de fire -toere og de fire -treere gik videre til kampene om placeringerne 1-12, mens holdene, der sluttede som nr. 4 eller 5 i hver gruppe, spillede videre i kampene om 13.- til 20.-pladsen.

Indledende runde

Gruppe A

Gruppe B

Gruppe C

Gruppe D

Hovedrunde 

I hovedrunden samledes de fire gruppevindere, de fire -toere og de fire -treere fra den indledende runde i gruppe I og II. I hver gruppe spillede holdene en enkeltturnering alle-mod-alle, og de to gruppevindere og de to -toere kvalificerede sig til semifinalerne, mens treerne gik videre til placeringskamp om femtepladsen. De to firere gik videre til kampen om syvendepladsen, de to femmere til kampen om niendepladsen og de to seksere til kampen om 11.-pladsen. Resultater af indbyrdes opgør mellem hold fra samme indledende gruppe blev overført til hovedrunden, så holdene ikke skulle mødes igen.

Gruppe I

Gruppe II

Placeringsrunde 

Placeringsrunden om 13.- til 20.-pladsen havde deltagelse af de otte hold, der endte på fjerde- eller femtepladserne i de indledende grupper. Holdene var opdelt i to grupper med fire hold, der hver spillede en enkeltturnering alle-mod-alle.

Gruppe I

Gruppe II

Placerings- og finalekampe

Medaljevindere

Top målscorere

Kilder / eksterne henvisninger 
 IHF – Junior-VM 2001   
 World Handball Archive – Men Junior Handball XII World Championship 2001

Noter 

Håndbold i 2001
VM i håndbold
Gustav Schroll

Gustav Frederik Schroll (født 6. april 1803 på Lykkenssæde, død 7. oktober 1863 sammesteds) var en dansk landmand og politiker, bror til Christian Schroll.

Han var søn af Henning Schroll og efterfulgte 1833 faderen som arvefæster (proprietær) på Lykkenssæde, hvor han videreførte instituttet for høravl og -behandling. Fra 1849, da værnepligtsfritagelsen var bortfaldet, formindskedes antallet af lærlinge imidlertid, og ved hans død 1863 blev instituttet opløst.

Schroll blev valgt til stændersuppleant i 1841 og deltog i Østifternes Stænderforsamling i Roskilde i 1844 og 1846. Han blev valgt til Landstinget i 6. kreds ved valget i 1849 og genvalgt i 1855 og 1855. Han ønskede ikke genvalg i 1859.

Han blev gift 7. juni 1837 med Johanne Amalie Frederikke Bonde (1815–1902). Børn:

 Henning Georg Nicolaj Schroll (1838-1915)
 Thorvald Schroll (1839-1887)
 Carl Adolf Schroll (1846-1919)
 Gustav Frederik Gottlieb Schroll (1849-1937)

Schroll blev udnævnt til kammerråd i 1856.

Referencer

Kilder 
 Omtale i Henning Schrolls biografi i Dansk Biografisk Leksikon, 3. udgave

Personer i Dansk Biografisk Leksikon
Personer fra Fyn
Proprietærer fra Danmark
Landstingsmedlemmer i 1840'erne
Landstingsmedlemmer i 1850'erne
Stænderdeputerede fra Østifterne
Kammerråder fra Danmark
Gustav
Bodil Branner

Bodil Branner (født 5. februar 1943 i Aarhus) er en dansk matematiker tilknyttet Danmarks Tekniske Universitet.

Bodil Branner er uddannet cand.scient. i matematik og fysik ved Aarhus Universitet i 1967 og skrev speciale i algebraisk topologi.

I 1969 blev hun ansat ved Danmarks Tekniske Universitet, fra 1972 som lektor i matematik.

I 1984-1985 var Bodil Branner under orlov ansat i en gæstestilling ved det ansete Cornell University i USA, hvor hun indledte et forskningssamarbejde med den amerikanske matematiker John Hubbard. Hun fik her for alvor gang i sin forskning om dynamiske systemer, med særlig vægt på holomorf dynamik, og publicerede sammen med Hubbard nogle vægtige arbejder i dette område.

Bodil Branner har udover sit videnskabelige arbejde påtaget sig mange vigtige tillidsposter i matematikersamfundet. I perioden 1998-2002 var hun således formand for Dansk Matematisk Forening, som den første kvinde på denne post. Hun gjorde som formand en stor indsats for at udstrække foreningens aktiviteter til hele Danmark, og blev i 2008 udnævnt til æresmedlem af foreningen.

Også internationalt har Bodil Branner gjort en stor indsats for matematikersamfundet, bl.a. som vicepræsident for European Mathematical Society, 2001-2004. Her og i mange andre sammenhænge har hun ihærdigt arbejdet for at klarlægge særlige problemer for kvindelige forskere i matematikken. I 2012 blev hun udnævnt til Fellow of the American Mathematical Society for sine bidrag til matematikersamfundet.

Kilder 
 Magister-Staten, Magisterforbundet, 1967
 Interview med Bodil Branner 

Matematikere fra Danmark
Personer fra Aarhus
Ansatte ved Aarhus Universitet
Ansatte ved Danmarks Tekniske Universitet
Danskere i 1900-tallet
Danskere i 2000-tallet
Foreningsformænd fra Danmark
Kvindelige matematikere
Alumni fra Aarhus Universitet
Blue and Green Music

Blue and Green Music (Dansk: Blå og grøn musik) er malet i 1919/21 af den amerikanske maler Georgia O'Keeffe (1887-1986).

Blue and Green Music er et værk med rytme, bevægelse, farve, dybde og form. Det blev malet i hendes New Yorker-år og er baseret på ideen om, at musik kan transfomeres til noget visuelt.

Kilder 
 Arthistorygalore.wordpress.com - En blog om kunst
 Georgiaokeeffe.net - En side om Gegorgia O'Keeffe and hendes malerier

Malerier fra 1919
Malerier af Georgia O'Keeffe
Nighthawks

Nighthawks (dansk: Natteravne) blev malet i 1942 af den amerikanske maler Edward Hopper.

Nighthawks er Hoppers mest berømte værk og er blandt de mest kendte amerikanske malerier. Det forestiller tre ensomme mennesker på en typisk amerikansk diner i en sen nattetime.
Nogle måneder efter maleriet blev færdiggjort, blev det solgt for 3.000 $ til Art Institute of Chicago, hvor det stadig befinder sig.

Referencer

Eksterne henvisninger 
 Se maleriet på hjemmesiden for Art Institute of Chicago

Malerier fra 1942
Malerier af Edward Hopper
Christian Schroll

Christian Schroll (8. oktober 1807 på Lykkenssæde – 23. juli 1890) var en dansk landmand og politiker, bror til Gustav Schroll.

Han var søn af Henning Schroll, var arvefæster og i årene 1833 til 1843 bestyrer af Kjøng Hørfabrik ved Vordingborg. Han var også medforpagter af Mogenstrup Brænderi ved Næstved.

Han blev valgt til Den Grundlovgivende Rigsforsamling 1848 og var medlem af Folketinget for Vordingborgkredsen i hele tredive år, fra 1849 til 1879. Han tilhørte først Bondevennernes Selskab og siden Venstre. Schroll var kendt for sin tavshed ("Den tavse Schroll") og spillede ikke nogen stor rolle på tinge. Han var med i udvalget, som behandlede Fællesforfatningen.

Han ægtede 24. november 1847 i Vejlø Kirke Thora Marie Madsen, datter af L. Madsen og Karen født Rost.

Kilder 
 J.C.H. Fischers politiske dagbøger 1852-56, 1872-75: Udgivet ved Ib Gejl, Universitetsforlaget 1966.
 Slægtsside

Landmænd fra Danmark
Fabrikanter fra Danmark
Folketingsmedlemmer i 1840'erne
Folketingsmedlemmer i 1850'erne
Folketingsmedlemmer i 1860'erne
Folketingsmedlemmer i 1870'erne
Personer fra Fyn
Christian
Medlemmer af Den Grundlovgivende Rigsforsamling
Politikere fra Bondevennerne
Tidligere folketingsmedlemmer fra Venstre
Mr. Bean (tv-serie)

Mr. Bean er navnet på en tv-serie, hvis hovedperson er "Mr. Bean". Mr. Bean er en komisk rollefigur spillet af skuespilleren og komikeren Rowan Atkinson. Atkinson har beskrevet Mr. Bean som "et barn i en voksen mands krop". Mr Bean taler sjældent i tv-serien, og serien er i vidt omfang båret af visuel komik inspireret af bl.a. Jacques Tati og stumfilmskuespillere.

Mr Beans julespecial 
I episoden kaldet Merry Christmas, Mr. Bean finder Mr. Bean et krybbespil i butikken Harrods og vælger at udføre sin egen version af Jesu fødsel ved hjælp af bl.a. miniaturesoldater. Senere leger han dirigent for et juleband og forsøger at tilberede kalkun som han vil spise med sin kæreste.

Episode 
 Mr. Bean (sendt første gang 1. januar 1990)
 The Return of Mr. Bean (sendt første gang 5. november 1990)
 The Curse of Mr. Bean (sendt første gang 30. december 1990)
 Mr. Bean Goes to Town (sendt første gang 15. oktober 1991)
 The Trouble with Mr. Bean (sendt første gang 1. januar 1992)
 Mr. Bean Rides Again (sendt første gang 17. februar 1992)
 Merry Christmas Mr. Bean (sendt første gang 29. december 1992)
 Mr. Bean in Room 426 (sendt første gang 17. februar 1993)
 Do-It-Yourself Mr. Bean (sendt første gang 10. januar 1994)
 Mind the Baby, Mr. Bean (sendt første gang 25. april 1994)
 Back to School Mr. Bean (sendt første gang 26. oktober 1994)
 Tee Off, Mr. Bean (sendt første gang 20. september 1995)
 Goodnight Mr. Bean (sendt første gang 31. oktober 1995)
 Hair by Mr. Bean of London (sendt første gang 15. november 1995)
 The Best Bits of Mr. Bean (sendt første gang 15. december 1995)

Se også 
 Bean: The Ultimate Disaster Movie
 Mr. Beans Ferie
 Mr. Bean: Den animerede serie

Eksterne henvisninger 
 

 
Tv-serier fra Storbritannien
Fiktive personer fra England
Tv-seriefigurer
Britiske tv-serier fra 1990'erne
Tv-programmer fra ITV
Den norske filmskolen

Den norske filmskolen, tilbyder en kunstfaglig uddannelse indenfor film og er den eneste i Norge, som tilbyder uddannelse i film-faget.

Filmskolen er en selvstændig afdeling, af den statsdrevne højskole i Lillehammer, etableret i 1997, og er beliggende lidt nord for Lillehammers-centrum.

Formål 
Filmskolens formål er at uddanne filmfolk på højt niveau samt at udføre forskning indenfor filmbranchen.

Studiefag 
Studiet omfatter syv linjer (anno 2013):
 Filminstruktion
 Filmmanuskripter
 Filmproduktion
 Filmfoto
 Filmklip
 Filmlyd
 Produktionsdesign

Eksterne henvisninger 
 Den norske filmskolen’s hjemmeside 
 Film udført studerende fra filmskolen 

Filmskolen
Etableret i 1997
G.F. Schroll

Gustav Frederik Gottlieb Schroll (23. december 1849 på Lykkenssæde – 26. april 1937 på Bækkelund) var en dansk landmand, bror til Henning og Carl Adolf Schroll.

Liv 
Han var søn af arvefæster, landstingsmand Gustav Schroll og Johanne Amalie Frederikke født Bonde. Schroll tog præliminæreksamen fra Odense Latinskole 1867 og modtog sin praktiske landbrugsuddannelse på større gårde på Fyn og Lolland-Falster. Desuden fik han også indblik i mejerivæsen. 1872 blev han landbrugskandidat og var så virksom som forvalter bl.a. hos Edward Tesdorpf på Orupgård. 1875 fik han ansættelse som avlsforvalter på Holsteinborg, og fra 1884 havde han endvidere godsets mejeri i forpagtning og var fællesmejerist for landbrugerne på egnen.

1894 kom G.F. Schroll tilbage til sin fødeå og blev forpagter af Hollufgård ved Odense med tilhørende mølle. På denne gård stod han derudover fra 1902 i spidsen for handelsgartneri, indtil han 1913 gik på pension og flyttede til Odense. Den sidste halve snes år af sin alderdom boede han i Højrup nær sit barndomshjem.

Betydning som landmand 
Han var en af sin tids mest ansete landmænd på Fyn, og Schroll skrev meget, især i Ugeskrift for Landmænd, om såvel planteavl, økonomi og husdyrhold. I 1903 begyndte Fyens Stifts patriotiske Selskab at udskrive konkurrencer mellem markbrug, og Schroll blev formand for bedømmelsesudvalget. Fra 1905 var han medlem af Det Kongelige Danske Landhusholdningsselskabs bestyrelse. 1911–26 var Schroll formand for planteavlsudvalget i De samvirkende Landboforeninger i Fyens Stift og var tillige bestyrelsesmedlem (1916–23) i samme forening. Han var derudover formand for Odense Omegns Landboforening og medlem (1916–25) af Foreningen af danske Landbrugskandidaters bestyrelse og blev foreningens æresmedlem 1932. 1923 blev han Ridder af Dannebrog.

Ægteskaber 
Schroll blev gift 1. gang 7. marts 1882 i Matthæus Kirke med Andrea Bache (19. juli 1858 på Fyrendal – 10. februar 1907 på Hollufgård), datter af forpagter Carl Emil Bache (1816-1894) og Andrea de Fine Olivarius (1824-1858). Gift 2. gang 24. oktober 1908 i Vartov Kirke med Fanny Joelsson (31. december 1860 i Helsingør – 1. marts 1919 i Odense), datter af købmand Frederik Julius Joelsson (1815-1883) og Frederikke Wilhelmine Claudine Marie født Wismer (1827-1886).

Han er begravet på Fraugde Kirkegård.

Kilder 
 Biografi i Dansk Biografisk Leksikon, 3. udgave

Personer i Dansk Biografisk Leksikon
Personer i Kraks Blå Bog (afdøde)
Riddere af Dannebrog
Landmænd fra Danmark
Personer fra Fyn
Agronomer fra Danmark
G.F.
Danskere i 1800-tallet
Danskere i 1900-tallet